Publication: Magyar Közlöny
Issue: MK-2010-182 (Year: 2010, Number: 182)
Era: contemporary
Section: adatok védelmérõl és a közérdekû adatok nyilvánosságáról szóló 1992. évi LXIII. törvényben foglaltak
Paragraph Index: 108

20. § Az R. 62. § (4) bekezdés j) pontjának helyébe a következõ rendelkezés lép: [A célprogram elõírásai:] „j) szálas pillangós takarmánynövények betakarítása esetén: ja) minden kaszáláskor táblánként legalább 5%, de legfeljebb 10% kaszálatlan területet kell hagyni a tábla közepén; jb) madárbarát kaszálási módszert kell alkalmazni; jc) kaszálásnál vadriasztó lánc használata kötelezõ; jd) a bejelentési kötelezettség alá esõ adott évi elsõ kaszálás és július 31-e között végzett kaszálás megkezdése elõtt legalább 5 nappal írásban, elektronikus úton vagy telefaxon, illetve e-mail címen be kell jelenteni az illetékes állami természetvédelmi szervnek a kaszálás pontos helyét és tervezett kezdési idõpontját; je) fokozottan védett, földön fészkelõ madárfaj fészkének, fiókáinak megtalálása esetén a betakarítást, illetve kaszálást azonnal abba kell hagyni, és haladéktalanul értesíteni kell az illetékes állami természetvédelmi szervet. A földhasználó értesítésétõl számított 3 munkanapon belül a természetvédelmi szerv köteles a földhasználót a kaszálásra, illetve betakarításra vonatkozó feltételekrõl tájékoztatni. Amennyiben a megadott határidõn belül nem érkezik válasz, akkor a megkezdett munkavégzés a terület bármely részén folytatható;”

Source: https://magyarkozlony.hu/hivatalos-lapok/e893c13b073401c04d181227a1833551bd174ab4/dokumentumok/cf735cca722d932405d116113a2303fbdc96cd6d/letoltes